Kemal Koyuncu

Kemal Koyuncu (født 25. januar 1985 i İnegöl i Tyrkia) er en tyrkisk mellom- og langdistanseløper, som løper både på bane og terrengløp. Han representerer friidrettsklubben Fenerbahçe Athletics, og har flere EM-medaljer for Tyrkia.  

 Junior 
Ved Lag-EM i terrengløp (European Clubs Cross Country Championships) i Istanbul i februar 2007 kom han på sjetteplass, som bidro til at laget hans, Kocaeli Büyüksehir Belediyesi kom på fjerdeplass i lagkonkurransen.European Athletics – Istanbul TUR 4 February Team Competitions 

I juli 2007 deltok han i U23-EM i friidrett i Debrecen, der han deltok på 5.000 meter og 10.000 meter. På 10.000 meter fullførte han ikke, men på 5.000 meter løp han på 13.54,32, og vant bronse bak Noureddine Smail og Andrej Safronov.European Athletics – Debrecen HUN 12 – 15 July Senere på året deltok han ved EM i terrengløp i Toro i Spania, og vant der gull på 8,2 km i U23-klassen. Han løp på 24,31 minutter, og vant foran Jevgenij Rybakov og Andy Vernon. 

 Senior 
Ved innendørs-EM i mars 2008 deltok han på 1.500 meter, men gikk ikke videre fra kvalifiseringen, selv om han løp inn på ny personlig rekord på 3.57,70. Han deltok i European Cup 10000 m i Istanbul og april, der han kom på 12.-plass med tiden 30.06,22.European Athletics – Istanbul TUR 12 April Ved EM i terrengløp 2008 i Brussel i desember deltok han også, men greide bare en 49.-plass på 10 km, med tiden 32.43. 

I 2009 vant han bronse på 5.000 meter ved Middelhavslekene, som ble arrangert i Pescara i Italia i månedsskiftet juni-juli. Anis Selmouni vant løpet, foran Stefano La Rosa. Koyuncu løp på 14.04,99, og var bare et halvt sekund bak sølvet (14.04,44). 

Ved EM i friidrett 2010 i Barcelona deltok han både på 5.000 og 10.000 meter. Han endte på 13.-plass på 5.000 meter og 22.-plass på 10.000 meter.European Athletics – Barcelona ESP 27 July – 1 August

I 2011 vant han en ny internasjonal medalje, da han vant sølv på 1.500 meter ved EM i friidrett innendørs i Paris. Manuel Olmedo vant gullet, men Koyuncu satte ny tyrkisk rekord med tiden 3.41,18.European Athletics – Paris FRA 4 – 6 March Indoor

 Referanser 

 Eksterne lenker 

 Profil hos European Athletics

Kategori:Tyrkiske mellomdistanseløpere
Kategori:Tyrkiske langdistanseløpere
Kategori:Personer fra Bursa
Kategori:Fødsler i 1985